  Виталий Пронин Татарстанысь удмуртъёслэн автономизы туэ но басьтӥське егитъёслы «БиГерд» форумез радъян борды. Куриськонъёсты бичало ни.28-тӥ инвожоысен 1-тӥ пӧсьтолэзёзь Татарстанысь Балтаси ёросын егитъёсты пӧсь нуналъёс витё! Форум 4 ӧръя ужалоз: творчество, дизайн, этноблогинг, спорт.«БиГерд» кыкетӥзэ ортче. Таяз аре сое улоскуспо лыдъяны луоз, угось татчы, Татарстанысь сяна, Удмуртиысь, Башкириысь, Москваысь, Санкт-Петербургысь но Кировысь удмуртъёс вуозы.- Ми малпаськомы бадӟым флешмоб дасяны, - вера форумлэн одӥгез радъясез Анна Самсонова. - отчы 100 пала адями пыриськоз. Выль дизайн ӧрын быдэс арт-объект пуктӥськоз. Ми трос тунсыко ужрадъёс дасяськомы, мӧзмыны дыр уз луы.Форуме пыриськон понна куриськон келяно, со сярысь пыр-почгес тодыны луэ «ВКонтактеысь» «Удмурты Татарстана» огинысь.Мария Емельянова  